Eier du mindre enn 90 prosent av datterselskapet må du som sagt skatte på tre prosent av inntektene når du overfører fra driftselskap til holdingselskap. Gevinst fra aksjesalg må du ikke skatte på. Selv om du ikke må betale utbytteskatt på utbytte så lenge det overføres til holdingselskapet, betyr ikke det at skatteplikten forsvinner. Du må fortsatt betale personskatt når du til slutt tar ut lønn og utbytte. Fleksibiliteten du får med et holdingselskap skal oppfordre til investeringer som skaper flere arbeidsplasser og mer skattepliktig virksomhet. På samme måte som du slipper å umiddelbart skatte på gevinsten og utbyttet ditt, får du ikke skattefradrag for tap på aksjeinvesteringer. Og går et datterselskap konkurs får ikke holdingselskapet fradrag.